Missatge: Algú controla una mica el tema de la Viquipèdia i la Wikimèdia? És que estic acabant una entrada, i a l'hora de pujar les imatges, com que es tracta d'uns logotips (de l'entitat sobre la que estic fent aquesta entrada) no hi ha forma d'entendre'm amb els temes legals, i ja m'he trobat que un parell de vegades m'han liquidat les imatges que havia penjat. Així doncs, quin coi d'autorització li hauria de posar a la imatge (logo de l'entitat) quan la pujo a la Wikimèdia per tal que no me la borrin? Gràcies!
Emocions: anticipation
sadness
anger

Resposta: Pujar logos sempre és complicat perquè tenen drets d'autor i en principi és il·legal. Però hi ha una cosa anomenada "dret legítim" que permet publicar productes amb drets d'autor que no són teus si ho fas amb un ús didàctic per fer referència a quelcom que no es pot substituir. Per exemple, si fas un treball sobre una cançó, legalment pots reproduir uns pocs segons d'aquesta cançó perquè es considera "ús legitim". Bé, alguna cosa així. Resumint, el que has de fer és pujar el logotip a la Viquipèdia (mai a Wikimedia Commons, allà només les imatges que no tenen drets d'autor) i un cop la tinguis pujada modifiques la pàgina i hi copies les plantilles d'aquesta imatge:http://ca.wikipedia.org/wiki/Fitxer:Firefox_3.5_logo.png(dóno per fet que saps com editar pàgines i què són les plantilles) Canvies els valors de la plantilla on correspongui (descripció de la imatge, font...). I en principi llavors ja ningú te l'hauria d'esborrar. Espero haver-te ajudat. PD: Quan puges una imatge com t'he dit aquí, és a dir, una imatge amb drets d'autor. En principi només es pot utilitzar en UN article. Si vols utilitzar-lo en més articles, cal que posis una altra plantilla per cada article explicant perquè utilitzes la imatge i perquè no la pots substituir per una de lliure. I MAI no posis imatges amb drets d'autor a les plantilles.
Emocions: sadness, anticipation